# Jon Morcillo Conesa

Jon Morcillo Conesa (Amorebieta-Etxano, Biscaia, 15 de setembre de 1998) és un futbolista professional basc que juga com a extrem esquerre per l'Albacete Balompié.

## Carrera de club

Fill de pare basc i mare de Cartagena, Múrcia, Morcillo va representar la SD Amorebieta i l'SCD Durango en etapa juvenil. Va fer el seu debut sènior amb el primer equip del Durango l'1 de maig de 2016, en una derrota per 2–0 a fora a Tercera Divisió contra el CD Vitòria.
El juny de 2016, Morcillo va ingressar a l'Athletic Club a l'edat de 17 anys, essent inicialment assignat a l'equip de formació també de tercera divisió. Promogut al filial el juny de 2018, va debutar-hi el 25 d'agost d'aquell any, jugant els últims quatre minuts d'una victòria peer 2–0 a casa contra el CD Tudelano.
Morcillo va marcar el seu primer gol per l'equip B el 25 de novembre de 2018, el que obria el marcador en un 1–1 a fora contra el Barakaldo CF. Va emergir com un jugador important per l'equip durant la temporada 2019–20 en la qual va fer deu gols, incloent-ne un des del mig del camp en una victòria per 3–0 contra el Tudelano el 22 de setembre de 2019.
El 8 de maig de 2020, Morcillo va renovar el seu contracte amb els Lleons fins al 2023, sent subsegüentment cridat a fer la pretemporada amb el primer equip. Va fer el seu debut amb el primer equip – i a La Liga – el 12 de setembre, tres dies abans del seu 22è aniversari, per jugar els 90 minuts sencers d'una derrota per 2–0 a fora contra el Granada CF.
L'octubre de 2020, Morcillo fou definitivament promogut al primer equip, i se li va assignar el dorsal número 2.
Va jugar intermitentment al llarg de la seva primera temporada, entrant des de la banqueta contra el Reial Madrid i el FC Barcelona rivals als quals l'Athletic va guanyar per endur-se la Supercopa d'Espanya el gener de 2021, però no va jugar la final de la Copa del Rei 2020 (posposada de la campanya anterior) tres mesos després, i que va acabar en mans de la Reial Societat. Tot i que havia marcat en la tanda de penals dels quarts de final, i havia donat una assistència de gol decisiva a les semifinals de la Copa del Rei 2020-21, Morcillo va ser suplent en la final de 2021 que es va disputar el 17 d'abril, només dues setmanes després de l'edició anterior; no va arribar a entrar al camp i l'Athletic va perdre 4–0 contra el FC Barcelona. Va marcar per primer cop a finals d'aquell mes, el gol inaugural en un empat 2–2 a casa contra el Reial Valladolid. El gener següent va ser cedit a aquest equip, ara jugant a la Segona Divisió, fins al final de la temporada.
El 23 d'agost de 2023, Morcillo va tornar al seu primer club, l'Amorebieta, cedit per a la campanya 2023–24.

## Carrera internacional

Morcillo fa jugat per l'equip del País Basc, fent el seu debut contra Costa Rica el novembre 2020.

## Palmarès

Athletic Club
* Supercopa d'Espanya: 2020–21

## Referències

* 1 2 «Jon Morcillo, un cachorro con ADN cartagenero» (en castellà). El Correo, 30-12-2019. [Consulta: 13 setembre 2020].
* 1 2 «"Morcillo es un jugador diferente"» (en castellà). Mundo Deportivo, 08-09-2020. [Consulta: 12 setembre 2020].
* ↑ «Asier Arana y Jon Morcillo fichan por el Athletic» (en castellà). La Cantera de Lezama, 14-06-2016. [Consulta: 13 setembre 2020].
* ↑ «El Bilbao Athletic tira del Basconia» (en castellà). Mundo Deportivo, 11-06-2018. [Consulta: 1r setembre 2020].
* ↑ «2–0: Vicente y Sancet comienzan haciendo diabluras con el Bilbao Athletic» (en castellà). Mundo Deportivo, 26-08-2018. [Consulta: 13 setembre 2020].
* ↑ «1–1: El Bilbao Athletic arranca un empate de Lasesarre» (en castellà). Mundo Deportivo, 25-11-2018. [Consulta: 13 setembre 2020].
* ↑ «El impresionante gol de Morcillo desde el medio campo, en el Tudelano–Bilbao Athletic» (en castellà). EITB, 23-09-2019. [Consulta: 13 setembre 2020].
* ↑ «Jon Morcillo's contract renewal». Athletic Club, 07-05-2020. [Consulta: 1r setembre 2020].
* ↑ «Areso, Vencedor, Zarraga and Morcillo will make the preseason». Athletic Club, 28-07-2020. [Consulta: 13 setembre 2020].
* ↑ «El estreno soñado» (en castellà). Diari AS, 12-09-2020. [Consulta: 12 setembre 2020].
* ↑ «Morcillo, con ficha del primer equipo, llevará el dorsal 2» (en castellà). Diario AS, 09-10-2020. [Consulta: 18 octubre 2020].
* ↑ Bell, Arch «Williams sinks Barcelona and Athletic claim the Supercopa». Marca, 17-01-2021 [Consulta: 28 abril 2021].
* ↑ «Athletic defeats Betis in shootout to reach Copa semifinals». USA Today, 04-02-2021. [Consulta: 5 març 2021].
* ↑ «Levante 1–2 Athletic Club». BBC Sport, 04-03-2021. [Consulta: 5 març 2021].
* ↑ Lowe, Sid. «Messi stars as Barcelona thrash Athletic Club to lift Copa del Rey». The Guardian, 17-04-2021. [Consulta: 19 abril 2021].
* ↑ «Draw against Real Valladolid at San Mamés», 28-04-2021.
* ↑ «Jon Morcillo loaned to Real Valladolid». Athletic Club, 02-01-2022. [Consulta: 3 gener 2022].
* ↑ «Jon Morcillo loaned to SD Amorebieta». Athletic Club, 23-08-2023. [Consulta: 23 agost 2023].
* ↑ Euskadi gana a Costa Rica en el descuento [Basques beat Costa Rica in stoppage time], Marca (en castellà), 16 novembre 2020
* ↑ «Acta del Partido celebrado el 17 de gener de 2021, en Sevilla» (en castellà). RFEF. Arxivat de l'original el 24 de gener 2021. [Consulta: 24 gener 2021].

## Enllaços externs

* Jon Morcillo Conesa a BDFutbol
* Jon Morcillo Conesa, Fitxa a Soccerway